10 เรื่องน่ารู้เกี่ยวกับ "หุ้น BDMS" ผู้ผูกขาดโรงพยาบาลไทย - FINNOMENA
โรงพยาบาลกรุงเทพเป็นโรงพยาบาลแนวหน้าของประเทศไทยที่มีมูลค่าตามราคาตลาดสูงสุดในอุตสาหกรรมการแพทย์ ถือเป็นผู้นำตลาดอย่างชัดเจน วันนี้เราจะมาทำความรู้จักกับหุ้น BDMS ผู้ผูกขาดโรงพยาบาลไทยกันครับ
22 ม.ค. 2562

โรงพยาบาลกรุงเทพเป็นโรงพยาบาลแนวหน้าของประเทศไทยที่มีมูลค่าตามราคาตลาดสูงสุดในอุตสาหกรรมการแพทย์ ถือเป็นผู้นำตลาดอย่างชัดเจน วันนี้เราจะมาทำความรู้จักกับหุ้น BDMS ผู้ผูกขาดโรงพยาบาลไทยกันครับ
1) BDMS เป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา และมีมูลค่าตามราคาตลาดเกือบ 4 แสนล้านบาท ถือว่าสูงที่สุดในอุตสาหกรรมการแพทย์ ขนาดของ BDMS ทำให้ BH หรือ โรงพยาบาลบำรุงราษฎร์ดูเล็กไปทันที
2) BDMS ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโล และกลุ่มโรงพยาบาลรอยัล ซึ่งครอบคลุมลูกค้าทุกประเภท ในสมัยก่อน BDMS มีแค่โรงพยาบาลระดับพรีเมียมเท่านั้นซึ่งจับลูกค้าไม่ได้ทุกกลุ่ม เลยซื้อโรงพยาบาลพญาไทและเปาโลเข้ามาด้วย
3) BDMS อยู่ในเทรนด์ที่กำลังมาแรง นั่นก็คือเทรนด์ของผู้สูงอายุ ในปัจจุบันอัตราการเติบโตของค่าใช้จ่ายพยาบาลนั้นโตเร็วกว่าเงินเฟ้อ แสดงถึงตลาดที่เติบโตมากขึ้น
4) ปัจจุบัน BDMS มีโรงพยาบาลมากถึง 45 แห่งที่ให้บริการ และเตียงกว่า 8,015 เตียง ถือว่าเยอะมากสำหรับเครือข่ายโรงพยาบาลเอกชน และยังมีแผนที่จะขยายสาขาในอนาคต
5) จุดแข็งของ BDMS คือเครือข่ายที่มีโรงพยาบาลหลายที่ ทำให้แต่ละโรงพยาบาลสามารถส่งต่อคนไข้ได้มากขึ้นและเกิด Economy of Scale มากขึ้น ตัวอย่างเช่น อุปกรณ์ทางการแพทย์ที่มีราคาสูงก็ไม่จำเป็นที่จะต้องซื้อไว้ในทุกโรงพยาบาล แต่สามารถนำส่งคนไข้จากโรงพยาบาลที่ไม่มีมายังโรงพยาบาลที่มีได้
6) เริ่มต้นแนวคิดของ Preventive Care ซึ่งไม่ได้เน้นรักษาคนไข้ที่ป่วยมาแล้วต้องรับการรักษา แต่จะเน้นบำรุงสุขภาพของลูกค้าแทน เช่นการพักฟื้น
7) สัดส่วนลูกค้าของ BDMS คือคนไทย 70% และคนไข้ต่างชาติ 30% ซึ่งการที่ BDMS เน้นผู้ป่วยต่างชาติมากขึ้นจะทำให้รายได้ต่อหัวมากขึ้น เพราะส่วนใหญ่ลูกค้าต่างชาติจะอยู่ใช้บริการนานกว่าลูกค้าคนไทย
8) ลูกค้าของ BDMS แบ่งเป็น IPD 55% และ OPD 45% โดย IPD (Inpatient Department หรือ ผู้ป่วยใน) หมายถึงคนไข้ที่ใช้บริการภายในโรงพยาบาลนานกว่า 6 ชั่วโมงขึ้นไป ส่วนลูกค้า OPD (Outpatient Department หรือ ผู้ป่วยนอก) จะหมายถึงลูกค้าที่ค้างคืนที่โรงพยาบาลด้วยเช่นกัน
9) การลงทุนครั้งใหญ่ล่าสุดของ BDMS คือการเข้าซื้อที่ดินจากโรงแรมชื่อดังแห่งหนึ่งและกำลังจะปรับปรุงสถานที่นี้เป็นสถานให้บริการทางการแพทย์แบบครบวงจร
10) โรงพยาบาลบำรุงราษฎร์ หรือ BH จริง ๆ แล้วก็มี BDMS เป็นผู้ถือหุ้นใหญ่ในบริษัทเช่นกัน โดย BDMS ถือหุ้นของ BH ที่ 20.54%
ข้อมูลที่เรานำมาฝากกันวันนี้เป็นเพียงส่วนหนึ่งที่เราหวังว่าจะช่วยประกอบการตัดสินใจของนักลงทุน อย่างไรก็ดี เราแนะนำให้นักลงทุนศึกษาหาข้อมูลเพิ่มเติมให้รอบด้าน ก่อนตัดสินใจลงทุนนะครับ
สามารถดูข้อมูลหุ้น BDMS เพิ่มเติมได้ที่
https://www.finnomena.com/stock/BDMS
ข้อมูลอ้างอิง:
https://www.youtube.com/watch?v=S5EbxMP7FOc
https://www.youtube.com/watch?v=ZMVMQ2Jg6Cs
https://www.youtube.com/watch?v=UthiTMVi30I
https://www.youtube.com/watch?v=nrJEAtt5fUs
https://www.set.or.th/set/factsheet.do?symbol=BDMS&ssoPageId=3&language=th&country=TH
https://www.set.or.th/set/factsheet.do?symbol=BH&ssoPageId=3&language=th&country=TH
—————————-
Vithan Minaphinant
Securities Investment Analyst (IA)
ตรวจทานบทความ
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน
ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต
ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด
ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้
แท็ก:
แชร์บทความ:
ผู้เขียน
On One Way
On One Way คิดว่าการ Focus กับสิ่งที่ทำอยู่เป็นสิ่งสำคัญ On One Way จึงพยายามไม่หลุด Focus ในเรื่องที่ตัวเองคิดว่าสำคัญ เช่น การลงทุน การเรียนรู้สิ่งใหม่ และการเปิดรับประสบการณ์ใหม่